ระเบียบกระทรวงการคลังระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๖)พ.ศ. ๒๕๕๕[๑] ด้วยรัฐบาลมีนโยบายในการลดข้อจำกัดของการเข้าถึงการศึกษาระดับอุดมศึกษาและอาชีวศึกษาชั้นสูงคณะรัฐมนตรีจึงมีมติ เมื่อวันที่ ๑ พฤษภาคม ๒๕๕๕ให้ดำเนินการโครงการเงินกู้เพื่อการศึกษาที่ผูกพันกับรายได้ในอนาคต (กรอ.)ตั้งแต่ภาคเรียนที่ ๑ ปีการศึกษา ๒๕๕๕ โดยให้ทุนการศึกษาแบบต้องใช้คืนสำหรับนิสิตนักศึกษาในระดับอุดมศึกษาและอาชีวศึกษาชั้นสูงและเพิ่มความช่วยเหลือเป็นค่าครองชีพระหว่างศึกษาสำหรับผู้ขาดแคลนทุนทรัพย์เพื่อเป็นการเพิ่มโอกาสให้นิสิตนักศึกษาที่ศึกษาในระดับอุดมศึกษาและอาชีวศึกษาชั้นสูงในหลักสูตรสาขาวิชาที่เป็นความต้องการหลักและมีความชัดเจนของการผลิตกำลังคนและให้ผู้รับทุนเริ่มใช้คืนเงินกู้ โดยจะยึดโยงกับความสามารถในการหารายได้ในอนาคต เพื่อให้การดำเนินการเป็นไปตามเจตนารมณ์ของรัฐบาลและมติคณะรัฐมนตรีดังกล่าวอาศัยอำนาจตามความในมาตรา ๑๓ แห่งพระราชบัญญัติเงินคงคลัง พ.ศ. ๒๔๙๑และที่แก้ไขเพิ่มเติมกระทรวงการคลัง จึงเห็นสมควรแก้ไขเพิ่มเติมระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๒) พ.ศ. ๒๕๔๙ระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๓) พ.ศ. ๒๕๕๐ระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๔) พ.ศ. ๒๕๕๑ และระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๕) พ.ศ. ๒๕๕๒ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลัง ว่าด้วย การบริหารกองทุนเพื่อการศึกษา (ฉบับที่ ๖)พ.ศ. ๒๕๕๕ข้อ ๒ ระเบียบนี้ใช้บังคับตั้งแต่บัดนี้เป็นต้นไปข้อ ๓ ระเบียบนี้ให้ใช้บังคับเฉพาะกับนิสิตหรือนักศึกษารายใหม่ที่มิใช่ผู้กู้ยืมรายเก่าของกองทุนเงินให้กู้ยืมเพื่อการศึกษาซึ่งเข้าร่วมโครงการเงินกู้เพื่อการศึกษาที่ผูกกับรายได้ในอนาคตปีการศึกษา๒๕๕๕กับผู้กู้ยืมรายเก่าของกองทุนเงินให้กู้ยืมเพื่อการศึกษาที่เปลี่ยนระดับจากชั้นมัธยมศึกษาปีที่๖ หรือเทียบเท่า เป็นระดับอาชีวศึกษาชั้นสูงหรือเทียบเท่าระดับอุดมศึกษาหรือเทียบเท่าในปีการศึกษา ๒๕๕๕ ซึ่งเข้าร่วมโครงการดังกล่าวข้อ ๔ ให้เพิ่มความต่อไปนี้เป็นหมวด ๓/๑ทุนการศึกษาแบบต้องใช้คืน สำหรับนิสิตหรือนักศึกษาที่เข้าร่วมโครงการ ปีการศึกษา๒๕๕๕ ข้อ ๒๓/๑ ข้อ ๒๓/๒ และข้อ ๒๓/๓ แห่งระเบียบกระทรวงการคลัง ว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติม (ฉบับที่ ๒) ถึง(ฉบับที่ ๕)หมวด ๓/๑ทุนการศึกษาแบบต้องใช้คืนสำหรับนิสิตหรือนักศึกษาที่เข้าร่วมโครงการปีการศึกษา ๒๕๕๕ ข้อ ๒๓/๑ ในหมวดนี้ทุนการศึกษาแบบต้องใช้คืน หมายความว่าทุนการศึกษาที่จ่ายเพื่อเป็นค่าเล่าเรียนและหรือค่าครองชีพโดยผู้รับทุนการศึกษามีหน้าที่ต้องชำระคืนแก่กองทุนเพื่อการศึกษาตามเงื่อนไขที่กำหนดไว้ในหมวด ๔/๑การคืนทุนการศึกษาแบบต้องใช้คืนสำหรับนิสิตหรือนักศึกษาที่เข้าร่วมโครงการปีการศึกษา๒๕๕๕ค่าเล่าเรียน หมายความว่าเงินค่าเล่าเรียน เงินค่าธรรมเนียมการเรียนหรือค่าธรรมเนียมต่าง ๆ ซึ่งสถานศึกษามีสิทธิเรียกเก็บตามอัตราที่ได้รับอนุมัติตามกฎหมายและหมายความรวมถึงเงินประเภทอื่นที่สถานศึกษาเรียกเก็บตามที่คณะกรรมการกำหนดค่าครองชีพ หมายความว่าค่าใช้จ่ายที่จำเป็นในการดำรงชีพระหว่างศึกษา ตามที่คณะกรรมการกำหนดนิสิตหรือนักศึกษาที่มีสิทธิได้รับค่าครองชีพ หมายความว่า นิสิตหรือนักศึกษาซึ่งมีฐานะยากจนตามที่คณะกรรมการกำหนดข้อ ๒๓/๒ นิสิตหรือนักศึกษาที่ประสงค์จะรับทุนการศึกษาแบบต้องใช้คืนตามหมวดนี้ต้องมีคุณสมบัติตามข้อ ๑๘ และปฏิบัติตามข้อ ๑๙ในการยื่นคำขอรับทุนการศึกษาแบบต้องใช้คืนตามวรรคหนึ่งให้นิสิตหรือนักศึกษาที่มีสิทธิได้รับค่าครองชีพและประสงค์จะขอรับค่าครองชีพยื่นคำขอรับค่าครองชีพตามหลักเกณฑ์และวิธีการที่คณะกรรมการกำหนดข้อ ๒๓/๓ เงินค่าครองชีพให้กองทุนเพื่อการศึกษาเบิกจ่ายให้แก่นิสิตหรือนักศึกษาที่มีสิทธิได้รับค่าครองชีพโดยตรงและให้ถือว่าเงินที่จ่ายดังกล่าวเป็นทุนการศึกษาแบบต้องใช้คืนที่นิสิตหรือนักศึกษาต้องใช้คืนข้อ ๕ ให้เพิ่มความต่อไปนี้เป็นหมวด ๔/๑การคืนทุนการศึกษาแบบต้องใช้คืนตามหมวด ๓/๑ สำหรับนิสิตหรือนักศึกษาที่เข้าร่วมโครงการปีการศึกษา ๒๕๕๕ ข้อ ๒๙/๑ และข้อ ๒๙/๒ แห่งระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙ และที่แก้ไขเพิ่มเติม (ฉบับที่ ๒)ถึง (ฉบับที่ ๕)หมวด ๔/๑การคืนทุนการศึกษาแบบต้องใช้คืนตามหมวด ๓/๑สำหรับนิสิตหรือนักศึกษาที่เข้าร่วมโครงการปีการศึกษา ๒๕๕๕ ข้อ ๒๙/๑เมื่อผู้รับทุนการศึกษาแบบต้องใช้คืนสำเร็จการศึกษาหรือเลิกศึกษาแล้วนอกจากผู้รับทุนการศึกษามีหน้าที่ต้องปฏิบัติตามข้อ ๒๖ แล้วภายในเดือนมีนาคมของทุกปี ผู้รับทุนการศึกษามีหน้าที่ต้องแจ้งให้กองทุนเพื่อการศึกษาทราบถึงจำนวนเงินรายได้ทั้งหมดที่ได้รับในรอบปีปฏิทินที่ผ่านมาตามแบบที่คณะกรรมการกำหนดกรณีที่ผู้รับทุนการศึกษาแบบต้องใช้คืนไม่แจ้งจำนวนเงินรายได้ให้กองทุนเพื่อการศึกษาทราบตามวรรคหนึ่งให้ถือว่าผู้รับทุนการศึกษาแบบต้องใช้คืนเป็นผู้มีรายได้ถึงเกณฑ์ตามที่คณะกรรมการกำหนดในปีที่ไม่ได้แจ้งนั้นและมีหน้าที่ต้องคืนเงินทุนการศึกษาแบบต้องใช้คืนที่ได้รับไปทั้งหมด ตามข้อ ๒๙/๒ข้อ ๒๙/๒เมื่อผู้รับทุนการศึกษาแบบต้องใช้คืนสำเร็จการศึกษาหรือเลิกศึกษาและมีรายได้ถึงเกณฑ์ตามที่คณะกรรมการกำหนดโดยความเห็นชอบของรัฐมนตรีให้ผู้นั้นมีหน้าที่ต้องคืนเงินทุนการศึกษาที่ได้รับไปทั้งหมดตามจำนวนและเงื่อนไขที่คณะกรรมการกำหนดคณะกรรมการจะกำหนดให้เริ่มคิดดอกเบี้ยหรือประโยชน์อื่นใดนับแต่เวลาใดภายหลังที่ผู้รับทุนการศึกษาแบบต้องใช้คืนต้องคืนเงินทุนการศึกษาตามวรรคหนึ่งก็ได้แต่อัตราดอกเบี้ยหรือประโยชน์อื่นใดที่คิดต้องไม่เกินอัตราดอกเบี้ยเงินฝากประจำหนึ่งปีของธนาคารออมสินและห้ามมิให้คิดดอกเบี้ยทบต้นในกรณีจำเป็นที่เห็นสมควร คณะกรรมการจะผ่อนผันให้ชำระคืนตามระยะเวลาที่แตกต่างไปจากที่กำหนดไว้ในวรรคหนึ่งหรือชะลอการชำระหนี้เป็นการชั่วคราวหรือลดหย่อนหนี้ให้ตามที่ผู้รับทุนการศึกษาแบบต้องใช้คืนร้องขอเป็นรายๆ หรือเป็นการทั่วไปก็ได้ในกรณีที่ผู้รับทุนการศึกษาแบบต้องใช้คืนไม่ชำระคืนภายในระยะเวลาที่กำหนดตามวรรคหนึ่งและไม่ได้รับอนุญาตให้ผ่อนผันตามวรรคสามคณะกรรมการจะกำหนดให้ผู้รับทุนการศึกษาแบบต้องใช้คืนต้องเสียเงินเพิ่มอีกไม่เกินร้อยละ๑.๕ ต่อเดือนก็ได้ข้อ ๖ กรณีใดที่ระเบียบนี้มิได้กำหนดไว้เป็นการเฉพาะให้ถือปฏิบัติตามระเบียบกระทรวงการคลังว่าด้วยการบริหารกองทุนเพื่อการศึกษา พ.ศ.๒๕๔๙ และที่แก้ไขเพิ่มเติม (ฉบับที่ ๒) ถึง (ฉบับที่ ๕) ประกาศคณะกรรมการกองทุนเพื่อการศึกษาและประกาศ กฎ ข้อบังคับต่าง ๆของกองทุนเพื่อการศึกษาที่เกี่ยวข้องตามควรแก่กรณีโดยเคร่งครัดประกาศณ วันที่ ๘ มิถุนายน พ.ศ. ๒๕๕๕กิตติรัตน์ณ ระนองรัฐมนตรีว่าการกระทรวงการคลังปริยานุช/ผู้จัดทำ๗ สิงหาคม ๒๕๕๕ชาญ/ผู้ตรวจ๑๔ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๐ ง/หน้า ๑/๓๑ กรกฎาคม ๒๕๕๕